
Narva Linnavalitsuse 11.11.2020. a korralduse nr 780-k “Projekteerimistingimuste kinnitamine (Kaluri tn 1 suvila püstitamine ilma detailplaneeringut koostamata)” muutmine

	1. ASJAOLUD JA MENETLUSE KÄIK


10.02.2021. a taotles (taotlus nr 1349/1-12.1) Nelli Fridel Narva Linnavalitsuse 11.11.2020. a korralduse nr 780-k “Projekteerimistingimuste kinnitamine (Kaluri tn 1 suvila püstitamine ilma detailplaneeringut koostamata)” hooajalise elamu mahu muutmist kuni 352,3m3. 
Planeerimisseaduse §125 lõike 5 punkti 1 kohaselt kohaliku omavalitsuse üksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi. 

Narva Linnavalitsuse 04.03.2009 korralduse 254-k alusel oli väljastatud ehitusluba Mesilase tn 8 aiamaja rekonstrueerimiseks. Vastavalt väljastatud ehitusloale Mesilase tn 8 rekonstrueeritava aiamaja maht on 352.3m3. Seega, lähtudes võrdse suhtumise põhimõttest, Narva Linnavalitsuse Arhitektuuri- ja linnaplaneerimise Amet leiab, et võib lubada Kaluri tn 1 maaüksusele ehitamist samas mahus, kui on Mesilase tn 8 aiamaja maht – 352,3m3. Aiamaja maht arvestatakse vastavalt Majandus- ja kommunikatsiooniministri 24.12.2002 määrusele nr 69  „Ehitise tehniliste andmete loetelu“.
2.     ÕIGUSLIKUD ALUSED

	2.1. Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.  

2.2.  Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

2.3.  Haldusmenetluse seaduse § 70 lõike 1 kohaselt haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.  

	

	3. OTSUS


Muuta Narva Linnavalitsuse 11.11.2020. a korralduse nr 780-k “Projekteerimistingimuste kinnitamine (Kaluri tn 1 suvila püstitamine ilma detailplaneeringut koostamata)” asendades punktis 1 ja punktis 6.18 number 312m3 numbriga 352,3m3. 
	


4. RAKENDUSSÄTTED

4.1 Käesolev korraldus jõustub alates teatavakstegemisest.

4.2 Käesoleva korralduse peale võib esitada Narva Linnavalitsusele vaide haldusmenetluse    
 seaduses sätestatud korras 30 päeva jooksul arvates korraldusest teadasaamise päevast või 
 esitada kaebuse Tartu Halduskohtu Jõhvi kohtumajale halduskohtumenetluse seadustikus 
 sätestatud korras 30 päeva jooksul arvates korralduse teatavakstegemisest.

